CELEX: 62018CN0049
Language: sk
Date: 2018-01-26 00:00:00
Title: Vec C-49/18: Návrh na začatie prejudiciálneho konania, ktorý podal Tribunal Superior de Justicia de Cataluña (Španielsko) 26. januára 2018 – Carlos Escribano Vindel/Ministerio de Justicia

30.4.2018   
            
            
               SK
            
            
               Úradný vestník Európskej únie
            
            
               C 152/6
            
         Návrh na začatie prejudiciálneho konania, ktorý podal Tribunal Superior de Justicia de Cataluña (Španielsko) 26. januára 2018 – Carlos Escribano Vindel/Ministerio de Justicia
   (Vec C-49/18)
   (2018/C 152/08)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Cataluña
   
      Účastníci konania pred vnútroštátnym súdom
   
   
      Žalobca: Carlos Escribano Vindel
   
      Žalovaný: Ministerio de Justicia
   
      Prejudiciálne otázky
   
   
               1.
            
            
               Má sa všeobecná zásada práva Únie týkajúca sa zákazu akejkoľvek diskriminácie vykladať v tom zmysle, že jej neodporuje vnútroštátna právna úprava uvedená v článku 31 ods. 1 zákona 39/2010 z 22. decembra 2010 o štátnom rozpočte na rok 2011, ktorá stanovila rôzne percentuálne sadzby zníženia miezd, ktoré viac zaťažujú skupinu sudcov, ktorí poberajú nižšie mzdy, a ktorá ich tak núti, aby prispievali väčšou mierou k udržateľnosti verejných výdavkov? (zásada zákazu diskriminácie)
            
         
               2.
            
            
               Má sa všeobecná zásada práva Únie týkajúca sa zachovania nezávislosti sudcov prostredníctvom systému spravodlivého a stabilného odmeňovania, ktorý je v súlade s funkčným zaradením sudcu, vykladať v tom zmysle, že jej odporuje vnútroštátna právna úprava uvedená v článku 31 ods. 1 zákona 39/2010 z 22. decembra 2010 o štátnom rozpočte na rok 2011, ktorá neberie do úvahy povahu vykonávaných funkcií, počet odpracovaných rokov, ani dôležitosť ich úloh a predpokladá prispievanie k udržateľnosti verejných výdavkov vo väčšej miere v prípade tých sudcov, ktorí poberajú nižšie mzdy? (zásada nezávislosti sudcov)